בני בלנקו

בנג'מין ג'וזף לוין (באנגלית: Benjamin Joseph Levin; נולד ב-8 במרץ 1988), המוכר בשם הבמה בני בלנקו (Benny Blanco), הוא מוזיקאי, פזמונאי, ראפר ומפיק מוזיקלי יהודי-אמריקאי.

קורות חיים
בלנקו הוא יהודי, יליד וירג'יניה, ארצות הברית. חשיפתו הרצינית הראשונה למוזיקה הייתה בשנת 1994, כשהיה בן חמש בלבד.

במשך כמה שנים חונך בלנקו על ידי המפיק המוזיקלי דוקטור לוק. בעוד שהוא נמצא תחת הדרכתו של לוק, הפיק בלנקו שירים רבים, כולל להיטים כמו "Teenage Dream" של קייטי פרי, "Tik Tok" של קשה, "Lonely" של ג'סטין ביבר, "Dynamite" של טאיו קרוז, "Moves Like Jagger" ו-"Payphone" של מארון 5, והוציא את הסינגל הנוסף שלו "I Can't Get Enough" כאשר טייני, סלינה גומז וג'יי באלווין לקחו חלק בשיר.

ביולי 2018 הוציא את הסינגל הראשון שלו כאמן ראשי, "Eastside" בשיתוף הלסי וחאליד. השיר הפך במהרה ללהיט והגיע למקום הראשון במצעד הסינגלים הבריטי.

בדצמבר 2018 הוציא את אלבום הבכורה שלו, Friends Keep Secrets. האלבום הגיע בשיאו למקום ה-21 במצעד האלבומים הקנדי של בילבורד. ב-26 במרץ 2021, יצאה הגרסה המורחבת של האלבום. ב-5 באוגוסט 2022, שחרר בלנקו את השיתוף הפעולה שלו יחד עם הלהקה הדרום קוריאנית BTS והראפר האמריקאי סנופ דוג את "Bad Decisions".

במרץ 2025 הוציא אלבום האולפן I Said I Love You First בהשתתפות עם ארוסתו סלינה גומז.

 חיים אישיים 
בלנקו פגש את השחקנית, הזמרת ואשת העסקים סלינה גומז כשהייתה נערה, והם שיתפו פעולה מוזיקלית לאורך השנים. בשנת 2023 הם אישרו את מערכת היחסים ביניהם. הם התארסו בדצמבר 2024. גומז ובלנקו נישאו ב-27 בספטמבר 2025 בקליפורניה.

 פרסים ומועמדויות 
פרסשנהקטגוריהעבורתוצאהמקורפרס הווידאו קליפים של MTV2025שיתוף הפעולה הטוב ביותר"Sunset Blvd" (עם סלינה גומז)קליפ למטרה טובה"Younger and Hotter Than Me" (עם סלינה גומז)פרס בחירת הילדים של ניקלודיאון2025אלבום מועדףI Said I Love You First (עם סלינה גומז)שיתוף פעולה מוזיקלי אהוב"Call Me When You Break Up" (עם סלינה גומז וגרייסי אברמס)שיר ויראלי אהוב"Bluest Flame" (עם סלינה גומז)פרס המוזיקה הלטינית של בילבורד2025אמן הקרוסאובר של השנהשיר הפופ הלטיני של השנה"Ojos Tristes" (עם סלינה גומז ודה מריאס)

דיסקוגרפיה
אלבומי אולפן
 2018: Friends Keep Secrets
 2025: I Said I Love You First (עם סלינה גומז)

הוצאות מחודשות
 2021: Friends Keep Secrets 2

 קישורים חיצוניים 





 הערות שוליים 

קטגוריה:ראפרים יהודים אמריקאים
קטגוריה:מוזיקאים יהודים אמריקאים
קטגוריה:מפיקים מוזיקליים יהודים אמריקאים
קטגוריה:פזמונאים יהודים
קטגוריה:פזמונאים אמריקאים
קטגוריה:אמני אינטרסקופ רקורדס
קטגוריה:אמריקאים שנולדו ב-1988